Raffaella Petrini

Raffaella Petrini (amezaliwa Roma, 15 Januari 1969 ) ni mtawa wa Kanisa Katoliki la Italia ambaye tangu Machi 2025 amehudumu kama raisi wa Tume ya Kipapa na Gavana wa Dola la Mji wa Vatikano. Kuanzia 2021 hadi 2025 alikuwa Katibu Mkuu wa Gavana wa Dola la Mji wa Vatikano. Ndiye mwanamke wa kwanza kushikilia nafasi hizo mbili, ambazo ni miongoni mwa nafasi za juu zaidi katika serikali ya Vatikano. Pia ni mwanachama wa Franciscan Sisters of the Eucharist.

 Wasifu 
Raffaella Petrini alihitimu shahada ya sayansi ya siasa kutoka Libera Università Internazionale degli Studi Sociali (LUISS) mjini Roma. Kisha alisomea katika shule ya Barney School of Business ya Chuo Kikuu cha Hartford (Connecticut), akipata shahada ya uzamili katika tabia za shirika mwaka 2001. Mnamo 2008 alijiunga na Chuo Kikuu cha Kipapa cha Mtakatifu Thomas Aquinas (Angelicum), ambapo alipata shahada ya juu (licentiate) mwaka 2011 na shahada ya udaktari mwaka 2014. Baadaye aliteuliwa kuwa profesa katika chuo hicho na kufundisha masomo ya uchumi wa ustawi na sosholojia ya michakato ya kiuchumi.

Kuanzia 2005 hadi 2021, Petrini alifanya kazi katika Kongregesheni ya Uinjilishaji wa Mataifa. Tarehe 4 Novemba 2021, Papa Fransisko alimteua kuwa Katibu Mkuu wa Gavana wa Jimbo la Jiji la Vatikano, na hivyo kuwa mwanamke wa kwanza kushika nafasi hiyo. Papa alisisitiza baadaye kwamba alikuwa mwanamke mwenye cheo cha juu zaidi katika dola dogo kuliko zote duniani. Mnamo 13 Julai 2022, Papa Fransisko aliwateua wanawake kwa mara ya kwanza kuwa wanachama wa Dikasteri ya Maaskofu, akiwemo Petrini, Yvonne Reungoat, na María Lía Zervino.

Mnamo 15 Februari 2025, Papa Fransisko alimteua Petrini kuwa Gavana wa Dola la Mji wa Vatikano, uteuzi ulioanza rasmi tarehe 1 Machi. Ndiye mwanamke wa kwanza kushika nafasi hiyo. Mamlaka yake Ilisitishwa kisheria kufuatia kifo cha Papa Fransisko mnamo Aprili 2025. Mrithi wake, Papa Leo XIV, alithibitisha nafasi yake mnamo 9 Mei, siku moja baada ya kuanza rasmi kazi yake ya Upapa.

Marejeo

Jamii:Wanawake wa Italia
jamii:waliozaliwa 1969
jamii:watu walio hai
Jamii:Wafransisko
jamii:WikiMonthly Edit-a-thon Kilimanjaro